《题良臣登云阁 其一》
宋代·欧阳澈

翚飞高阁势凌云，端拟云衢致此身。直跃鲁梯千尺峻，高攀蟾窟一枝春。

廓然眼界同霞域，快矣襟袍绝点尘。髣髴麻姑亭上景，方平应约此相亲。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。